proxectonos/corpus_dominio_legal_administrativo_tmp huggingface dataset:
EXPOSICIÓN PÚBLICA DO EXPEDIENTE DE SOLICITUDE DE AMPLIACIÓN DO CEMITERIO PARROQUIAL DE SANTA MARÍA DE ARBO
ADMINISTRACIÓN LOCAL — Municipal — Arbo (Outros documentos, notificacións e informacións públicas, 20/02/2018)

Faise público que o Párroco da Parroquia de Santa María de Arbo achegou en data 26.02.16 (R. E. núm.230) documentación para proceder á ampliación do cemiterio parroquial existente en Santa María de Arbo, co fin de poder proseguir cos trámites de concesión da licenza municipal para ditas obras, ao abeiro do artigo 83 da Lei 39/2015, de 1 de outubro, de procedemento administrativo común das administración públicas, o expediente de referencia exponse ao público por un período de vinte días hábiles mediante anuncio no Boletín Oficial da Provincia de Pontevedra e exposición no taboleiro de anuncios do Concello. Deste xeito todos os interesados ou afectados poden consultalo nas dependencias municipais e efectuar as alegacións ou observacións que xulguen pertinentes. En Arbo a 5 de febreiro de 2018. O Alcalde, Horacio Gil Expósito
APROBACIÓN PROVISIONAL DA ORDENANZA FISCAL DE CONTRIBUCIÓNS ESPECIAIS
ADMINISTRACIÓN LOCAL — Municipal — Poio (Ordenanzas e Regulamentos, 08/11/2018)

O Pleno deste Concello, en sesión ordinaria celebrada o 30 de outubro de 2018, acordou aprobar provisionalmente o texto da Ordenanza Fiscal reguladora de Contribucións Especiais do Concello de Poio. Quedando a mesma exposta a información pública neste Concello, polo prazo de 30 días, a contar do seguinte a publicación deste anuncio no BOPP, para audiencia dos interesados e presentar as alegacións oportunas e de non presentarse alegación ningunha entenderase aprobadas definitivamente, de conformidade co artigo 17.4 do Texto Refundido da Lei reguladora de Facendas Locais, aprobado por Real Decreto Lexislativo 2/2004, de 5 de marzo. (Asinado dixitalmente a marxe) O Alcalde: Luciano Sobral Fernández
PUBLICACIÓN DAS CONTAS DA ENTIDADE LOCAL MENOR DE MORGADÁNS, CORRESPONDENTE AO EXERCICIO 2017
ADMINISTRACIÓN LOCAL — Municipal — Entidade Local Menor de Morgadáns (Gondomar) (Presupostos e cadros de persoal, 15/11/2018)

Informada a Conta Xeral desta Entidade Local Menor de Morgadáns correspondente ao exercizo 2017 pola Comisión Especial de Contas, exponse ao público por un prazo de 15 dias hábiles, durante os cales e oito mais, os que se sintan interesados poderán presentar reclamacións, reparos ou observacións á mesma, os martes e xóves de 19,00 ás 21 horas ou por correo certificado, de acordo co artigo 212.3 do Texto Refundido da Lei Reguladora das Facendas Locais, aprobado por Real Decreto Lexislativo 2/2004 de 5 de marzo. Morgadans, 09 de novembro de 2018. O Presidente, Javier Gregores Mendez
DH. W36.61286, SOLICITUDE DO CONCELLO DE CUNTIS, PARA SENDA PEONIL, NO LUGAR DE RÚA A PALMA E RÚA CIRCUNVALACIÓN DON AURELIO, ZONA DE POLÍCIA DO REGO DA PATELA, CONCELLO DE CUNTIS
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 16/10/2018)

As obras solicitadas consisten nunha senda peonil de 592,00 metros de lonxitude, entre os puntos de coordenadas UTM X: 535.774 Y: 4.720.028 e X: 536.205 Y: 4.720.080 (datum ETRS89). As obras inclúen a construción de tres muros de coieira na marxe dereita do río da Portela. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cuntis ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 21 de setembro de 2018. O xefe do Servizo Territorial de Augas de Galic ia (P. S. Resoluc. dirección de Augas de Galicia do 20/02/2017) Alberto Bosquet Herreros
APROBACIÓN INICIAL DE MODIFICACIÓN DA ORDENANZA IAE
ADMINISTRACIÓN LOCAL — Municipal — Lama, A (Ordenanzas e Regulamentos, 30/10/2018)

O Pleno deste Concello, en sesión extraordinaria celebrada o día 23 de outubro de 2018, acordou a aprobación provisional da modificación da Ordenanza fiscal reguladora do Imposto sobre Actividades Económicas. E en cumprimento do disposto no artigo 17.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese o expediente a información pública polo prazo de trinta días a contar desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello: https://concellodalama.sedelectronica.esSe transcorrido devandito prazo non se presentaron reclamacións, considerarase aprobado definitivamente devandito Acordo. A Lama, na data que figura na marxe. O alcalde Jorge Canda Martínez
EXPOSICIÓN PÚBLICA DA CONTA XERAL 2017
ADMINISTRACIÓN LOCAL — Municipal — Mancomunidade de Concellos do Val Miñor (Presupostos e cadros de persoal, 11/10/2018)

A Comisión Especial de Contas, con data 3 de outubro de 2018, ditaminou favorablemente a Conta Xeral da Mancomunidade do Val Miñor correspondente ao ano 2017. Exponse ao público por un prazo de 15 días hábiles, durante os cales e oito máis, as persoas interesadas poderán formular reclamacións, observacións e reparos contra ela, todo elo de conformidade co artigo 212.3 do Texto Refundido da Lei reguladora das facendas locais, aprobada por Real decreto lexislativo 2/2004, de 5 de marzo. Baiona, na data que figura á marxe deste documento asinado electronicamente. O presidente da MCMV Juan Francisco Ferreira González
EXPOSICIÓN PÚBLICA DA APROBACIÓN PROVISIONAL DE DIVERSAS SUBVENCIÓNS NOMINATIVAS NO PLENO DE 22 DE MARZO DE 2018
ADMINISTRACIÓN LOCAL — Municipal — Redondela (Subvencións e axudas, 04/04/2018)

Acordada polo Pleno do Concello, en data de 22 de marzo do 2018 a aprobación de diferentes subvencións nominativas para o exercicio económico do ano 2018, en cumprimento do disposto no artigo 169 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, exponse ao público o expediente administrativo polo prazo de quince días, durante os cales os interesados poderán examinalo e presentar as reclamacións ao Pleno. En ausencia de reclamacións, o presente acordo inicial elevarase automaticamente a definitivo, procedendo a publicarse a modificación.
IN627A 2018/16-0. SOLICITUDE DE NEDGIA GALICIA, S. A. DE AUTORIZACIÓN PARA TRANSFORMAR A GAS NATURAL A REDE DE GLP CANALIZADO DO NÚCLEO URBANO DE SILLEDA E A SOLICITUDE DE AUTORIZACIÓN ADMINISTRATIVA DE PECHE DA PLANTA GLP EN SILLEDA
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Dirección Xeral de Enerxía e Minas (Outros documentos, notificacións e informacións públicas, 12/06/2018)

Para os efectos previstos no artigo 46 bis, nos seus apartados 1 e 8, da Lei 34/1998, do 7 de outubro, do sector de hidrocarburos, sométese a información pública o seguinte proxecto de autorización administrativa: PETICIONARIO: Nedgia Galicia SA, con CIF nº A15383284 e con enderezo para os efectos de notificación na rúa Lisboa, s/n, Edificio Área Central, local 31-HIJ, 15707 Santiago de Compostela (A Coruña). OBXECTO DA PETICIÓN: O obxecto da petición é a autorización para transformar a gas natural a rede de GLP canalizado do núcleo urbano de Silleda (Pontevedra), así como autorización administrativa de peche da planta de GLP na dita poboación. DESCRICIÓN DAS ACTUACIÓNS: CONCELLO: As solicitudes afectan ao concello de Silleda, na provincia de Pontevedra. ORZAMENTO: Cento sete mil douscentos trinta e sete euros con un céntimo (107.237,01 €). O que se fai público para coñecemento xeral e para que todas aquelas persoas, naturais ou xurídicas, que se consideren prexudicadas nos seus dereitos, poidan presentar as súas alegacións, no prazo de 20 días a partir da data de publicación desta resolución, podendo examinar o correspondente proxecto na Dirección Xeral de Enerxía e Minas, Edificio Administrativo San Caetano, bloque 5, 4º andar, 15781–Santiago de Compostela, así como na Xefatura Territorial de Pontevedra da Consellería de Economía, Emprego e Industria, Avda. Fernández Ladreda, 43, 5º–36071 Pontevedra. Santiago de Compostela, 18 de maio de 2018. O director xeral de Enerxía e Minas Ángel Bernardo Tahoces
EXPOSICIÓN PÚBLICA PADRÓN DAS TAXAS DE AUGA, CONTADORES, CANON AUGA, COEFICIENTE VERTEDURA E SANEAMENTO 4 TRIMESTRE 2017
ADMINISTRACIÓN LOCAL — Municipal — Vilanova de Arousa (Recadación, 07/02/2018)

Configurado pola empresa concesionaria do servizo de subministración domiciliaria de auga potable e saneamento, o padrón das taxas polos servizos de subministración de auga, conservación de contadores, canon da auga e coeficiente de verteduras e saneamento, correspondente ao 4º trimestre de 2017, o citado padrón estará a disposición do público durante 15 días a contar dende a data de publicación do presente anuncio no BOP na Oficina de ESPINA & DELFÍN, S. L. sita na Travesía Grupo Escolar, número 4, local 6, en horario de 10:00 a 13:30 horas, de luns a venres, para que os interesados poidan examinalo, e, no seu caso, formular as reclamacións oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico–administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L. abertas ao público de 10:00 a 13:30 horas, de luns a venres. Transcorrido o período voluntario de pago establecido, ata o 2 de abril de 2.018, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga e o coeficiente de vertedura, a vía de constrinximento será realizada pola consellería competente en materia de facenda da Xunta de Galicia. Vilanova de Arousa, a 25 de xaneiro de 2.018 O ALCALDE Asdo.: Gonzalo Durán Hermida.
APROBACIÓN DEFINITIVA DO ORZAMENTO XERAL DO CONCELLO E DO SEU ORGANISMO AUTÓNOMO FPSDM PARA O EXERCICIO ECONÓMICO DO 2018, ASÍ COMO O TEITO DE GASTO NON FINANCEIRO PARA O EXERCICIO 2018
ADMINISTRACIÓN LOCAL — Municipal — Vilagarcía de Arousa (Presupostos e cadros de persoal, 11/05/2018)

De conformidade cos artigos 112.3 da Lei 7/85, do 2 de abril e 169.3 do Real Decreto Lexislativo 2/2004 de 5 de marzo, o Pleno da Corporación en sesión ordinaria de 23 de marzo de 2018, adoptou acordo de aprobación inicial do Orzamento Xeral do Concello de Vilagarcía de Arousa e do seu Organismo Autónomo FPSDM correspondente ao exercicio económico de 2018, así como do teito de gasto non financieiro para o exercicio 2018, anexo de inversións, operación de endebedamento para o seu financiamento, bases de execución do orzamento, cadro de persoal (plantilla), a relación de postos de traballo, e convocatoria de procedemento promoción interna; habéndose presentado alegacións contra o mesmo durante o prazo de exposición ó público segundo edicto publicado no Boletín Oficial da Provincia número 65, de data 4 de abril de 2018 e no taboleiro de anuncios da Casa Consistorial, reclamacións que foron resoltas en sesión plenaria extraordinaria de 4 de maio de 2018, quedando aprobado definitivamente o mesmo. Faise público que o Orzamento consolidado do Concello, no cal se integra o Presuposto da Fundación Pública de Servicios Deportivos Municipais, ascende tanto en GASTOS coma en INGRESOS, á contía de 27.056.229,94€, correspondendo a cada Capítulo as cantidades que a continuación se expresan, segundo o seguinte detalle:
APROBACIÓN OFERTA EMPREGO PÚBLICO 2017
ADMINISTRACIÓN LOCAL — Municipal — Cambados (Oferta de emprego público, 18/01/2018)

A Xunta de Goberno Local, en sesión extraordinaria celebrada o 31 de decembro de 2017, acordou por unanimidade dos membros presentes aprobar a oferta de emprego público, ano 2017 (expediente 4925/2017) nos seguintes termos: PRIMEIRO.—Aprobar a oferta de emprego público do Concello de Cambados para o ano 2017, nos termos e co alcance sinalados a continuación: SEGUNDO.—Proceder á publicación oficial da presente oferta de emprego, para o seu xeral coñecemento e aos restantes efectos oportunos En Cambados a 8 de xaneiro de 2018. A Alcaldesa. Angel Jonathan Andanuche Gorba. Documento asinado electrónicamente.
BASES PARA CONCERTAR UN CONVENIO DE COLABORACIÓN EMPRESARIAL, PARA A REALLIZACIÓN E DIFUSIÓN DA "LALÍN PORK ART", NO MARCO DA FEIRA DO COCIDO DE LALÍN
ADMINISTRACIÓN LOCAL — Municipal — Lalín (Contratos administrativos, 11/01/2018)

Mediante resolución da Alcaldía de 2 de xaneiro de 2018 aprobáronse as BASES PARA CONCERTAR UN CONVENIO DE COLABORACIÓN EMPRESARIAL PARA A REALIZACIÓN E DIFUSIÓN DA “LALÍN PORK ART” NO MARCO DA FEIRA DO COCIDO DE LALÍN (BP042017) (EE6089/2017) e ordenouse publicar o seguinte anuncio: CONCELLO DE LALÍN. Dependencia que tramita o expediente e obtención de documentación e información: Contratación, en horario de 09:00 ás 14:00 horas. Domicilio: Praza de Galicia, núm.1, 36500 Lalín (Pontevedra). Teléfono: 986-787060. Fax: 986-780638. Correo electrónico: fatima. cortizo@lalin. gal Dirección de internet do Perfil do Contratante: http://contrataciondelestado.esNúmero de expediente: BP042017. Descrición: subscrición dun convenio de colaboración empresarial para a realización e difusión da “Lalín Pork Art” Lugar de execución: Concello de Lalín. Procedemento: aberto. Trámite: ordinario. Subvención mínima: 9.500,00 € por edición (inclúe a edición de 2018, 2019 e 2020) Data límite de presentación: quinto (5) día natural seguinte ao da publicación deste anuncio no BOP. Se o último día fose inhábil o prazo rematará o seguinte día hábil. Presentación da documentación: no Rexistro Xeral do Concello, sito na dirección indicada no apartado 1, no horario habitual de apertura. O Alcalde, Rafael Cuíña Aparicio. Documento asinado electronicamente á marxe.
CONVOCATORIA PARA ASEMBLEA EXTRAORDINARIA DA COMUNIDADE DE USUARIOS DE AUGAS DE ATIOS
SECCIÓN NON OFICIAL —  — Comunidad de Usuarios de Aguas de Atios (Outros documentos, notificacións e informacións públicas, 05/10/2018)

O que subscribe Jesús Romero Sequeiros, D. N. I.XXXXXXXXX, veciño do lugar de Pontenova 23, parroquia de Atios, concello de O Porriño (Pontevedra), pola presente convoco: O próximo día 21 de outubro de 2018, terá lugar no salón de actos da casa cultural de Atios sita no barrio de A Guía, s/n, A ASEMBLEA XERAL EXTRAORDINARIA DE USUARIOS DE AUGAS DE ATIOS con primeira convocatoria as 10:30 horas e segunda convocatoria as 11:00 horas conforme o seguinte Orde do Día e aprobación, no seu caso, do que proceda: 1.-Estudo e aprobación de novos Estatutos, se procede. En Porriño, a 28 de Setembro de 2018. Asinado Ana Fuensanta Oruj Minguillon
APROBACIÓN INICIAL DA ORDENANZA MUNICIPAL PARA O IMPULSO SOCIAL DA LINGUA GALEGA NO CONCELLO DE CATOIRA
ADMINISTRACIÓN LOCAL — Municipal — Catoira (Ordenanzas e Regulamentos, 11/12/2018)

O Pleno do Concello de Catoira, en sesión celebrada o día 26 do presente mes de novembro, adoptou acordo de aprobación inicial da Ordenanza Municipal para o impulso social da lingua galega no Concello de Catoira. De conformidade co disposto no artigo 49. b da lei 7/1985, de 2 de abril, o expediente sométese a información pública e audiencia aos interesados polo prazo de trinta días, durante os cales poderán presentarse as reclamacións e suxestións que se estimen oportunas. Catoira, 27 de novembro de 2018. O ALCALDE-PRESIDENTE Asdo. Alberto García García.
EXPOSICIÓN PÚBLICA DO PADRÓN DE AUGA CORRESPONDENTE AO CUARTO TRIMESTRE DE 2017
ADMINISTRACIÓN LOCAL — Municipal — Guarda, A (Recadación, 28/02/2018)

A Presidencia desta Corporación, mediante Resolución nº 2018-0126 aprobou o padrón da tasa polo suministro de auga correspondenteao 4º trimestre do exercicio tributario 2017 do Concello da Guarda. A dita Resolución é definitiva en vía administrativa. O padrón fiscal exporase ao público nas oficinas municipais no prazo dun mes contado a partir da publicación deste anuncio no Boletín Oficial da Provincia, anuncio que ten o carácter de notificación colectiva ó amparo do previsto no artículo 102.3 da Lei 58/2003, do 17 de decembro, Xeral Tributaria. Durante o devandito prazo os interesados poderán examinalo e formular contra os actos que se notifican ante a Presidencia deste Concello, recurso de reposición previo ao contencioso administrativo, no prazo dun mes a contar dende a exposición pública do padrón. De conformidade co previsto no artigo 24 do Real Decreto 939/2005, de 29 de xullo, polo que se aproba o Regulamento Xeral de Recadación, comunícase ós contribuíntes afectados que o período voluntario de cobranza da taxa polo subministro de auga correspondente ao 4º trimestre do exercicio tributario 2017 do Concello da Guarda será do día 20 de febreiro de 2018 ao 20 de abril de 2018, ámbalas dúas datas inclusive. A taxa deberá satisfacerse a través das seguintes entidades bancarias: ABANCA BBVA BANCO SABADELL BANCO PASTOR BANCO SANTANDER CAIXABANK O vencemento do prazo en periodo voluntario sen ter sido satisfeita a débeda, determinará o comenzo do procedemento de constrinximento, coa percepción do recargo da mora e demáis conceptos exisibles, tal ecomo se fixa no artigo 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. Advírtese ao contribuínte de que a falta de pagamento no período voluntario sinalado suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia. Indícase así mesmo que a repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes desde que se entenda producida a notificación. O Alcalde, Asdo: Antonio Lomba Baz. Documento asinado dixitalmente á marxe
IN407A 2017/569-4. CONCESIÓN A UNIÓN FENOSA DISTRIBUCIÓN, S. A. DE AUTORIZACIÓN DA OBRA LMT GON815 E CT CRUCEIRO-BAIÑA (BAIONA)
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 13/03/2018)

Visto o expediente para outorgamento de autorización administrativa, declaración, en concreto, de utilidade pública e a necesidade da urxente ocupación que leva implícita e de autorización administrativa de construcción das instalacións eléctricas que a continuación se describen: Realizouse o trámite de información pública inserindo anuncios no DOG de 27 de novembro de 2017, no BOP de 29 de novembro de 2017, no xornal Faro de Vigo de 30 de novembro de 2017, no BOE de 8 de xaneiro de 2018 e no taboleiro de anuncios do concello de Baiona. Tamén se notificou individualmente aos titulares dos predios afectados pola instalación, según a relación facilitada pola empresa peticionaria. Durante o mencionado trámite non se recibiron alegacións. En consecuencia, cumpridos os trámites ordenados na Lei 24/2013, do 26 de decembro, do Sector Eléctrico e nos Capítulos II e V do Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economia e Industria do 19 de febreiro de 2014, pola que se aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa, autorización administrativa de construcción e declarar, en concreto, a utilidade pública e a necesidade da urxente ocupación que leva implícita dos bens afectados pola devandita instalación, cuxas características se axustarán en tódalas súas partes ás que figuran no proxecto de execución e ás condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Estas autorizacións outórganse sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras das instalacións autorizadas. Contra a presente resolución poderá interpoñer recurso de alzada ante o Sr. Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquer outro recurso que estime pertinente ó seu dereito. Pontevedra, 19 de febreiro de 2018 O xefe territorial Ignacio Rial Santomé
APROBACIÓN INICIAL DO EXPEDIENTE ADMINISTRATIVO Nº 2320/2018 DE MODIFICACIÓN DE CRÉDITO Nº 72/2018 MEDIANTE TRANSFERENCIA DE CRÉDITO
ADMINISTRACIÓN LOCAL — Municipal — Guarda, A (Presupostos e cadros de persoal, 17/10/2018)

Expediente: Modificación de crédito nº 72/2018 (Expte. nº 2320/2018) de transferencia de crédito. Trámite: Anuncio de aprobación inicial. O Pleno deste Concello, en sesión ordinaria celebrada o día 28/09/2018, aprobou inicialmente o expediente de modificación de crédito nº 72/2018 mediante transferencia de crédito por un importe de 54.262,73 euros, dentro do orzamento do Concello. De conformidade co artigo 179 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, en concordancia co artigo 169 do mesmo texto legal, exponse ao público durante o prazo de quince días hábiles contados a partir do seguinte á data de inserción do presente anuncio no Boletín Oficial da Provincia, para que os interesados, poidan examinalos e presentar reclamacións ante o Pleno. De non presentarse reclamacións durante o prazo de exposición ao público considerarase definitivamente aprobado; en caso contrario, o Pleno disporá dun prazo dun mes para resolvelas. Na Guarda, O ALCALDE Antonio Lomba Baz Documento asinado electronicamente á marxe.
DH. A36.57931. SOLICITUDE DE FERNANDO GONZÁLEZ RODRÍGUEZ DE CONCESIÓN DUN CAUDAL DE AUGA, NO LUGAR DE OUTEIRO BARRIL, PARROQUIA DA CANICOUVA, CONCELLO DE PONTEVEDRA
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 23/01/2018)

O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A36.57931 SOLICITANTE: Caterine Tabassum Lumbier CAUDAL: 76,65 m3/ano DESTINO: uso doméstico ORIXE: captación de manancial na parc.1189, pol.412 do catastro de Pontevedra LUGAR: Outeiro Barril PARROQUIA: Canicouva CONCELLO: Pontevedra Captación de auga dun manancial para uso doméstico. A auga cáptase en pozo aros cemento Ø 1,20 m, 3 m prof. e condúcese ao longo de camiños mediante tubaxe PEBD Ø 32 mm, 435 m lonx. ata depósito formigón 4,60x5,00x1,70 m en parc.2557, pol.412, de onde continúa tubo PEBD Ø 32 mm, lonx.113 m, ata vivenda do solicitante en parc.10164, pol.412. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontevedra ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, 30 de novembro de 2017 O xefe do Servizo Territorial de Augas de Galicia P. S. Resoluc. dirección Augas de Galicia do 20.02.2017 Alberto Bosquet Herreros
APROBACIÓN INICIAL DO ANEXO DE SUBVENCIÓNS NOMINATIVAS 2018 E MODIFICACIÓN DA BASE DE EXECUCIÓN 34ª B) 1 DO ORZAMENTO PRORROGADO PARA O EXERCIZO 2018
ADMINISTRACIÓN LOCAL — Municipal — Cerdedo–Cotobade (Subvencións e axudas, 14/02/2018)

A Comisión Xestora en sesión ordinaria de data de 01 de febreiro de 2018 adoptou o acordo de aprobación inicial do anexo de subvencións nominativas 2018 e modificación da base de execución 34ª b) 1 do orzamento prorrogado para o exercizo 2018 polo que en cumprimento do establecido no artigo 169.1 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, expónse ao público polo prazo de quince días hábiles, contados a partires do seguinte ao da publicación do presente edicto no Boletín Oficial da provincia, co fin de que durante o referido prazo poidan formularse as alegacións ou reclamacións que se consideren oportunas. O acordo inicial entenderase definitivamente aprobado si durante o citado prazo non presentarse reclamacións ao mesmo, en caso contrario o pleno disporá dun prazo de un mes para resolvelas. Cerdedo-Cotobade 05 de febreiro de 2018 O Presidente Asdo. Jorge Cubela López
CORRECCIÓN DE ERRO NA CONVOCATORIA DE PRAZAS CORRESPONDENTE A UNHA PRAZA DE ENXEÑEIRA/O DE XEOMÁTICA E XEOMETRÍA
ADMINISTRACIÓN LOCAL — Provincial — Deputación Provincial (Persoal, oposicións, 31/05/2018)

No Boletín Oficial da Provincia nº 102, do 29 de maio de 2017, publicouse a Resolución Presidencial de data 21 de maio de 2018 pola que se convocan varias prazas vacantes no cadro de persoal funcionario da Deputación Provincial de Pontevedra, entre elas unha praza de enxeñeiro/a de xeomática e xeometría. Advertido un erro na denominación de dita praza, ó abeiro do establecido no artigo 109 da Lei 39/2015 de 1 de outubro, do procedemento administrativo común das Administracións Públicas, procedese a súa rectificación no senso que onde di: Enxeñeiro/a de xeomática e xeometría, debe dicir: Enxeñeiro/a de xeomática e topografía. Pontevedra, a 29 de maio de 2018. O deputado delegado Carlos López Font
CONVOCATORIA DE LICITACIÓN PARA A ADXUDICACIÓN DA OBRA DE REPOSICIÓN DE FONTES E LAVADOIROS, FONTE S. XOAN-MEAÑO, SOUTO-LORES E LAVADOIRO DE PICÓN-XIL
ADMINISTRACIÓN LOCAL — Municipal — Meaño (Contratos administrativos, 20/02/2018)

a. Organismo: Concello de Meaño. b. Dependencia que tramita o expediente: Secretaría-intervención. c. Código: 385/2017 a. Tipo: Obra. b. Descrición: Reposición de fontes e lavadorios: fonte S. Xoan-Meaño, Souto-Lores e lavadorio de Picón-Xil. e. Tipo de licitación: 43.617,70 €, sen IVE IVE: 9.159,72 € Total: 52.777,42 € f. Financiación: Deputación Provincial de Pontevedra (Plan de Obras e Servizos-Plan Concellos 2017). a. Tramitación: Ordinario. b. Procedemento: aberto, varios criterios de adxudicación. a. Provisional non se esixe. b. Definitiva do 5% do prezo de adxudicación excluído o IVE. Non se precisa. a. Dependencia: Secretaría do Concello de Meaño. b. Enderezo: R/Campo da Feira nº 1 (Meaño) 1. Localidade e código postal: Pontevedra.36968 2. Teléfono: +34 986747102 / 986747585 3. Telefax: +34 986 747391 4. Enderezo de Internet do perfil do contratante: Concello de Meaño http://www.contratosdegalicia.esa. O prazo para a presentación de ofertas será de vinteseis días naturais, a contar desde o seguinte ao publicación do anuncio da convocatoria no Boletín Oficial da Provincia de Pontevedra. b. Documentación a presentar: A que figura no Prego de Cláusulas Económico Administrativas particulares. c. Lugar de presentación: Concello de Meaño. Rexistro Xeral: R/Campo da Feira nº 1 – Meaño (luns a venres). a. Lugar: Concello de Meaño. Enderezo: R/Campo da Feira nº 1. b. Localidade: Meaño 36968. d. Data e hora: Será publicada no perfil do contratante do Concello de Meaño http://www.contratosdegalicia.es. O prazo de execución dous meses, a contar desde o día seguinte á firma da acta de comprobación do replanteo. Cláusulas 11 do Prego de Cláusulas Economicas-Administrativas particulares. Serán a conta do adxudicatario. En Meaño a alcaldesa Mª Lourdes Ucha Varela
DH. A36.55486, SOLICITUDE DE Mª VICTORIA CASTRO SUÁREZ EN REPRESENTACIÓN DE CCRR REGO DO AGRIÑO, PARA UN CAUDAL DE AUGA, NO LUGAR DE CARDÍN, PARROQUIA DE SAIAR, CONCELLO DE CALDAS DE REIS
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 15/06/2018)

O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. SOLICITANTE: CCRR Rego do Agriño CAUDAL: 6882 m3/ano DESTINO: rega ORIXE: manancial en parc.1026, pol.511 (catast. rúst. Caldas de Reis) LUGAR: Cardín PARROQUIA: Saiar (Santo Estevo) CONCELLO: Caldas de Reis A auga do manancial brota de xeito natural e condúcese por canle en terra duns 0,40 m de ancho ata parc.1038, pol.511, onde se divide en dúas canles do mesmo tipo: a primeira leva a auga cara as parcs.1193, 1192, 1191, 1190 e 1189, pol.511 e a segunda cara as parcs.11081, 21081, 1083, 1160 e 1165, pol.511, para a rega de todas elas por inundación. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Caldas de Reis ou nas oficinas deste servizo, situadas na rúa San Salvador, 2, 4º, Vigo, onde estará exposto o expediente de que se trata. Vigo, 24 de abril de 2018 O xefe do servizo territorial P. S. Resoluc. dirección de Augas de Galicia do 20/02/2017 Alberto Bosquet Herreros
APROBACIÓN DO PLAN ECONÓMICO FINANCEIRO 2018-2019
ADMINISTRACIÓN LOCAL — Municipal — Mos (Outros documentos, notificacións e informacións públicas, 18/12/2018)

O Pleno do Concello de Mos en sesión ordinaria celebrada o día 26 de novembro de 2018, acordou a aprobación do Plan Económico-Financeiro do Concello de Mos para os exercicios 2018-2019, o cal publícase en cumprimento do disposto nos artigos 23.4 da Lei Orgánica 2/2012 de estabilidade orzamentaria e sostenibilidade financeira, e 26 do Real Decreto lexislativo 1463/2007, de 2 de novembro, polo que se aproba o regulamento de desenvolvemento da Lei 18/2001 de 12 de decembro, de estabilidade orzamentaria, con finalidade exclusivamente informativa. Así mesmo, e tamén a efectos exclusivamente informativos, unha copia do plan económico financeiro atoparase a disposición do público ata a finalización da vixencia do propio plan. Mos, a 5.12.2018. A alcaldesa Nidia Arévalo Gómez
APROBACIÓN INICIAL DA ORDENANZA REGULADORA DE RECOLLIDA DE RESIDUOS
ADMINISTRACIÓN LOCAL — Municipal — Cuntis (Ordenanzas e Regulamentos, 18/04/2018)

Aprobada inicialmente a Ordenanza reguladora recollida de lixo de residuos, por Acordo do Pleno de data 05/04/2018, de conformidade cos artigos 49 e 70.2 da Lei 7/1985, de 2 de abril, Reguladora das Bases de Réxime Local, 56 do Texto Refundido de Réxime Local, sométese o expediente a información pública polo prazo de trinta días, a contar desde o día seguinte da súa publicación mediante anuncio no Boletín Oficial da Provincia, nun dos medios de comunicación escrita diaria e no taboleiro de anuncios da Corporación, para que poida ser examinada e presentar as reclamacións que se estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, o texto da modificación da Ordenanza municipal estará a disposición dos interesados no portal web do Concello [https://concellodecuntis.sedelectronica. gal. No caso de non presentarse reclamacións no citado prazo, entenderase definitivamente aprobado o Acordo de modificación da mencionada Ordenanza. DOCUMENTO ASINADO ELECTRONICAMENTE
ASEMBLEA PARA A CONSTITUCION DA COMUNIDADE DE REGANTES
SECCIÓN NON OFICIAL —  — Comunidad de Regantes de Achas–Levada do Pazo (Outros documentos, notificacións e informacións públicas, 05/03/2018)

Convócase ós residentes do Lugar do Freixo na parroquia de San Sebastián de Achas, no concello de A Cañiza, á Xunta Xeral para a constitución da Comunidad de Regantes, que vai a ter lugar na Casa da Cultura de Achas, o día 17 de Marzo de 2018, en primeira convocatoria as 20:00 horas e en segunda convocatoria as 20:30 horas e nas que se trataran os siguientes asuntos:
APROBACIÓN PROVISIONAL DO PLAN DE ESTABILIZACIÓN DE EMPREGO TEMPORAL DA DEPUTACIÓN PROVINCIAL DE PONTEVEDRA E APERTURA DO TRÁMITE DE EXPOSICIÓN PÚBLICA
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 29/10/2018)

Por acordo adoptado no Pleno da Corporación Provincial celebrado o 26 de outubro de 2018 aprobase o plan de estabilización de emprego temporal da Deputación Provincial de Pontevedra. Conforme o previsto no artigo 112 da Lei 7/85, de 2 de abril, Reguladora das Bases de Réxime Local, artigo 126 do Real decreto lexislativo 781/86, de 18 de abril, polo que se aproba o texto refundido das Disposicións legais vixentes en materia de Réxime Local e artigo 169 do Real decreto lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, os interesados poderán examinar o expediente no Servizo de Contratación, Facenda e Patrimonio da Deputación Provincial e presentar reclamacións ante o Pleno no prazo de 15 días hábiles, contados a partir do seguinte ó desta publicación no Boletín Oficial da Provincia. Esta modificación entendese definitivamente aprobada se durante o indicado prazo non se presentan reclamacións. Durante o prazo de exposición pública e de acordo co establecido na Lei 19/2013, de 9 de decembro, de transparencia, acceso á información pública e bo goberno, publicaranse na páxina web “www.depo. gal” os informes que figuran no expediente. Pontevedra, a 26 e outubro de 2018. O secretario Carlos Cuadrado Romay
APROBACIÓN INICIAL DO ORZAMENTO 2018
ADMINISTRACIÓN LOCAL — Municipal — Moaña (Presupostos e cadros de persoal, 05/02/2018)

Aprobado inicialmente polo Pleno do Concello de Moaña en sesión ordinaria celebrada o día 25 de xaneiro de 2018 o Orzamento Xeral deste Concello para o ano 2018 e a plantilla de persoal, en cumprimento do establecido no artigo 169 do Real Decreto Lexislativo 2/2004 polo que se aproba o Texto Refundido da Lei Reguladora de Facendas Locais e no artigo 20 do Real decreto 500/1990, de 20 de abril, o devandito documento exponse ao público na Secretaría deste Concello durante o período de 15 días hábiles, contados dende o día seguinte ao da publicación deste Edicto no Boletín Oficial da Provincia. Contra a devandita aprobación inicial poderán os interesados interpoñer reclamacións ante o Pleno do Concello durante o transcurso da referida exposición, de acordo cos supostos taxados no artigo 170 do Real Decreto Lexislativo 2/2004 polo que se aproba o Texto Refundido da Lei Reguladora das Facendas Locais e 22 do Real decreto 500/1990, de 20 de marzo. No suposto de non se presentar reclamacións durante dito prazo, o orzamento xeral considerarase definitivamente aprobado.
RESOLUCIÓN PRESIDENCIAL APROBANDO A LISTA PROVISIONAL DE PERSOAS ASPIRANTES ADMITIDAS E EXCLUÍDAS NO PROCESO DE SELECCIÓN DE DÚAS PRAZAS DE OFICIALA OU OFICIAL DE COMEDOR. QUENDA LIBRE
ADMINISTRACIÓN LOCAL — Provincial — Deputación Provincial (Persoal, oposicións, 17/08/2018)

A deputada delegada en materia de Persoal, en virtude das competencias delegadas da Presidencia, ditou a seguinte “De conformidade co disposto na base VII da convocatoria publicada no Boletín Oficial da Provincia de Pontevedra (BOPPO) núm.102, de 29 de maio de 2018, correspondente á convocatoria de varios procesos selectivos para cubrir prazas vacantes no cadro de persoal funcionario da Deputación de Pontevedra, incluídas na oferta de emprego público dos anos 2016 e 2017, reservadas á quenda libre, RESOLVO aprobar a lista provisional de persoas aspirantes admitidas e excluídas no proceso de selección de dúas prazas de oficiala ou oficial de comedor, que figura como anexo I desta resolución. Na mesma se determinan as causas de exclusión. Esta Resolución publicarase no BOPPO e en www.depo.es e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de dez días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, en www.depo.es e no taboleiro de anuncios do Pazo provincial. Pontevedra, 10 de agosto de 2018 A deputada delegada, O secretario p. s, Digna Rosa Rivas Gómez José Luis Mato Rodríguez
APROBACIÓN DEFINITIVA DO EXPEDIENTE DE MODIFICACIÓN DE CRÉDITO Nº 10/2018 NA MODALIDADE DE TRANSFERENCIA DE CRÉDITOS ENTRE APLICACIÓN DE GASTOS DE DISTINTA AREA DE GASTO
ADMINISTRACIÓN LOCAL — Municipal — Arbo (Presupostos e cadros de persoal, 20/12/2018)

En cumprimento do artigo 169.1, por remisión do 179.4, do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, ao non presentarse reclamacións durante o prazo de exposición ao público, queda automaticamente elevado a definitivo o acordo plenario inicial aprobatorio para expediente de modificación de crédito nº 10/2018 na modalidade de transferencia de créditos entre aplicación de gastos de distinta area de gasto, sendo o detalle o seguinte: Contra o presente acordo, en virtude do disposto no artigo 113 da Lei 7/1985, de 2 de abril, Reguladora das Bases do Réxime Local, os interesados poderán interpoñer directamente recurso contencioso administrativo na forma e prazos establecidos nos artigos 25 a 43 da Lei 29/1998, de 13 de xullo, Reguladora de dita Xurisdición. Sen prexuízo disto, a teor do establecido no artigo 113.3 da Lei 7/1985, a interposición de dito recurso non suspenderá por si soa a efectividade do acto ou acordo impugnado. Sinatura electrónica. O alcalde Horacio Gil Expósito
DH. A36.18061. SOLICITUDE DE CONCESIÓN DE AUGA PARA REGA DA FUNDACIÓN CONDADO DE TABOADA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 28/12/2018)

Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. SOLICITANTE: Fundación Condado de Taboada CAUDAL: 14504,00 m3/ano DESTINO: rega ORIXE: Tres pozos e tres mananciais nas seguintes parcs. do catastro de Cambados. Pozo 1 e manancial 1 en pol.5, parc.288. Mananciais 2 e 3 en pol.4, parc.401. Pozo 2 en pol.5, parc.257. Pozo 3 en pol.5, parc.140 LUGAR: Cortiñas PARROQUIA: Vilariño CONCELLO: Cambados Dende o pozo 1, 95 m prof. bombéase a auga a caseta proxima metálica 2,0x2,5x2,5 m, dende onde se distribúe para rega por goteo da parc.288, pol.5 e 401, 556,557 do pol.4. A auga dos mananciais cáptase en sendas arquetas aros formigón Ø 1,0 m, 2,0 m prof. e condúcese ata depósito aberto formigón 13,26x6,82x1,10 m na parc.286, pol.5, dende onde se conduce para rega por inundación das parcs.282, 283, 285, 286, 292, 293 e 294 do pol.5. Os pozos 2 e 3, duns 75 m prof. bombean a auga cara a balsa de acumulación lámina PVC escavada no terreo na parc.140, pol.5, da balsa condúcese a auga a caseta de bombeo metálica 2,0x2,5x2,5 da que parte sistema goteo para rega das parcs.140 e 257 do pol.5. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontevedra ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, 26 de outubro de 2018 O xefe do Servizo Territorial de Augas de Galicia P. S. Resoluc. dirección Augas de Galicia do 20.02.2017 Alberto Bosquet Herreros
LICITACIÓN EXPEDIENTE 149.705-301, "SERVIZOS DE VIXILANCIA E SEGURIDADE DE CEDRO E UBAS"
ADMINISTRACIÓN LOCAL — Municipal — Vigo (Contratos administrativos, 19/03/2018)

1. Entidade que adxudica: organismo: Concello de Vigo. Dependencia: Area de Benestar Social. Nº expediente: 149.705-301.2. Obxecto do contrato: a prestación do servizo de vixilancia tanto das persoas usuarias como dos/as traballadores/as de CEDRO e UBAS (Coia, Rivera Atienza, Teis e Casco Vello) e das súas instalacións. No caso de CEDRO, incluirá tamén o mantemento do sistema de seguridade antiintrusión e antiincendios. Lugar de execución: Concello de Vigo. Prazo de execución: 4 anos. Prórroga: 2, dun ano de duración cada unha 3. Tramitación e procedemento. Tramitación: Ordinaria. Procedemento: Aberto.4. Presuposto base: 240.162,55.- euros. IVE a soportar pola Administración: 50.434,13.- euros. Orzamento total: 290.596,68.- euros.5. Garantías esixidas. a) Provisional: non se esixe. b) Definitiva: sí (5% do prezo de adxudicación do contrato excluído o IVE). c) Complementaria: non se esixe.6. Obtención da documentación e información: www.vigo.org (perfil do contratante), teléfono (986) 810148 Fax: (986) 226206. Data límite para solicitar documentación: ata 7 días antes do día de finalización do prazo de presentación de proposicións.7. Requisitos específicos do contratista: a) Documentos acreditativos da solvencia económica e financeira: Considerarase con solvencia económica e financeira aos licitadores que no conxunto dos últimos tres anos teñan un volume de facturación que sexa igual ou superior ao prezo do contrato. b) Documentos acreditativos da solvencia técnica e profesional: Considerarase acreditada a solvencia se nalgún dos últimos cinco anos acredita servizos ou traballos por importe igual ou superior a unha anualidade media do prezo do contrato. Os servizos ou traballos efectuados acreditaranse mediante certificados expedidos ou visados polo órgano competente, cando o destinatario sexa unha entidade do sector público; cando o destinatario sexa un suxeito privado, mediante un certificado expedido por este ou, a falta deste certificado, mediante unha declaración do empresario.8. Presentación de Ofertas: Prazo: o prazo rematará o día 18 de abril de 2018. Documentación: a esixida nas cláusulas 12 e 13 do prego de condicións administrativas. Lugar de presentación: Rexistro Xeral do Concello de Vigo, Pza. do Rei n 1 36202 VIGO, ata as 13,30 h. do último día de prazo. Prazo da obriga de mante-la oferta: dous meses contados dende o día da apertura de proposicións.9. Apertura Ofertas técnica e conómica: entidade, domicilio e localidade: vexase punto 6 do anuncio. Data e hora: se anunciará no perfil do contratante do Concello de Vigo.10. Páxina web para obtención de información: www.vigo.org Vigo, 2 de marzo de 2018 O Concelleiro delegado de Contratación, P. D. (Decreto 19.6.2015 e Acordo 19.6.2015) David Regades Fernández
APROBACIÓN DEFINITIVA MODIFICACIÓN CADRO PERSOAL (AUMENTO XORNADA PRAZAS Nº 1.09.04 E 1.09.11, ASÍ COMO REDUCIÓN PRAZA 1.05.05)
ADMINISTRACIÓN LOCAL — Municipal — Ponteareas (Presupostos e cadros de persoal, 27/11/2018)

O Pleno da corporación, en sesión do 18 de setembro de 2018, aprobou inicialmente o expediente da modificación do cadro de persoal en relación ao aumento da xornada das prazas 1.09.04 “Profesor de música especialidade violonchelo” do 46,66% ao 70% e nº 1.09.11 “Profesor de música especialidade viola” do 23,33% ao 47,50%, así como redución da praza nº 1.05.05 “Peón encargado de praias” do 100% ao 39% para compensar o incremento do gasto. Dito expediente foi exposto ao público segundo anuncio publicado no Boletín Oficial da Provincia nº 191 de data 3 de outubro de 2018. Transcorrido o prazo legal de exposición, de acordo co preceptuado polo artigo 169 do Real Decreto Lexislativo 2/2004, de 5 de marzo, polo que se aprobou o texto refundido da Lei Reguladora das Facendas Locais, sen que se presentara ningunha alegación durante o prazo de exposición ao público, queda automaticamente elevado a definitivo o acordo plenario de data 18 de setembro de 2018, sobre o expediente de modificación do Cadro de Persoal en relación ao aumento da xornada das prazas 1.09.04 “Profesor de música especialidade violonchelo” e nº 1.09.11 “Profesor de música especialidade viola”, así como redución da praza nº 1.05.05 “Peón encargado de praias” para compensar o incremento do gasto, resultando do seguinte: Contra o presente acordo, en virtude do disposto no artigo 171 do Real Decreto Lexislativo 2/2004, de 5 de marzo, os/as interesados/as poderán interpoñer directamente recurso contencioso-administrativo na forma e prazos establecidos nos artigos 25 a 42 da Lei 29/98, do 13 de xullo, Reguladora de dita Xurisdición. Sen prexuízo e a teor do establecido no artigo 171.3 do Real Decreto Lexislativo 2/2004, do 5 de marzo, a interposición de dito recurso non suspenderá por si soa a efectividade do acto ou acordo impugnado. Ponteareas, documento asinado electronicamente. O alcalde Xosé Represas Giráldez
MODIFICACIÓN RP, DELEGACIÓN DE COMPETENCIAS DA DEPUTADA POR VACACIÓNS
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 13/09/2018)

A Presidencia, en uso das facultades que lle confire a normativa local vixente, dita a seguinte Dada conta da Resolución Presidencial de data 1 de agosto de 2018 (nº de rexistro 2018014980) en relación cos días de vacacións estivais das/os deputadas/os. Resultando que padeceuse erro no punto sexto da Resolución ó establecerse: “Delegar as competencias da deputada Paul Sorin Muntianu Talaga durante os días 27 de agosto ó 15 de setembro, no deputado Houssnia Privado Mazurkevych”, cando debería dicir ata o 5 de setembro Considerando o disposto no art.109.2 da Lei 39/2015, de 1 de outubro. Corrixir a citada Resolución Presidencial no seu apartado sexto establecendo: “Delegar as competencias da deputada Paul Sorin Muntianu Talaga durante os días 27 de agosto ó 5 de setembro, no deputado Houssnia Privado Mazurkevych”. O que lle traslado ós efectos oportunos. Pontevedra, a 6 de setembro de 2018. O secretario